Talotarkastus ei vaikuta siihen, ovatko kodissasi mahdollisesti sattuvat vahingot vakuutuksesta korvattavia. Tarkastuksen tärkein tehtävä on olla apunasi kertomassa, jos kodistasi löytyy jotain, joka saattaa altistaa talosi vahingoille. Tarkastus auttaa siis sinua pitämään kodistasi hyvää huolta, ja auttaa meitä estämään kotisi tulevia vahinkoja. Tämä on kaikkien etu!
Talotarkastuksen tietoja on mahdollista käyttää apuna vahinkojen arvioinnissa, jos annat siihen luvan. Jos talo esimerkiksi palaa, tarkastuksen tiedot voivat auttaa selvittämään, millainen talo on ollut. Tiedot nopeuttavat vahingon käsittelyä ja auttavat varmistamaan, että saat vahingon sattuessa oikeanlaisen korvauksen.